“อนุทิน” เผย “แอสตร้าฯ” ทยอยส่งวัคซีน 6 ล้านโดสตามกำหนด ยันผู้ลงทะเบียนฉีดทัน 7 มิ.ย.
“อนุทิน” เผยยันวัคซีนต้านโควิด-19  “แอสตร้าเซนเนก้า” ทยอยส่งมอบภายในเดือนมิ.ย.64 จำนวน 6 ล้านโดส ตามกำหนด เผยผู้ลงทะเบียนนัดหมายฉีดวัคซีนแล้วได้รับการฉีดแน่นอน
“อนุทิน” ยืนยันวัคซีนต้านโควิด-19  “แอสตร้าเซนเนก้า” ทยอยส่งมอบภายในเดือนมิ.ย.64 จำนวน 6 ล้านโดส ตามกำหนด เผยผู้ลงทะเบียนนัดหมายฉีดวัคซีนแล้วได้รับการฉีดแน่นอน
1 มิ.ย. 2564

นายอนุทิน ชาญวีรกูล รองนายกรัฐมนตรีและรมว.สาธารณสุข เปิดเผยว่า ทางบริษัท แอสตร้าเซนเนก้า (ประเทศไทย) จำกัด กล่าวว่า บริษัท แอสตร้าเซนเนก้า (ประเทศไทย) จำกัด แจ้งว่าจะสามารถจัดส่งวัคซีนต้านโควิด-19 ได้ตามกำหนด โดยขณะนี้ส่งเอกสารไปยังกรมวิทยาศาสตร์การแพทย์เพื่อตรวจรับรองคุณภาพของวัคซีนแล้ว ทุกอย่างเป็นไปด้วยดี
สำหรับวันที่ 7 มิ.ย.64 จะมีวัคซีนฉีดให้คนไทยตามกำหนด ผู้ที่ลงทะเบียนนัดหมายแล้วได้รับการฉีดแน่นอน และไม่ว่าจะเป็นวัคซีนตัวใดก็ยืนยันว่ามีประสิทธิภาพเหมือนกันในการลดป่วยรุนแรงและเสียชีวิต
ทั้งนี้ กระทรวงสาธารณสุขจะจัดส่งวัคซีนตามแผนการกระจายวัคซีนที่มีศูนย์บริหารสถานการณ์โควิด-19 (ศบค.) และนายกรัฐมนตรีพิจารณา ตามจำนวนวัคซีนที่มีทั้งหมด โดยจะไม่มีการเก็บวัคซีนไว้ ส่วนจังหวัดหรือหน่วยงานต่าง ๆ ที่ได้รับวัคซีนไปต้องมีแผนการฉีดวัคซีนที่ชัดเจน ซึ่งจะต้องพิจารณาการฉีดตามหลักวิชาการทางการแพทย์
“วัคซีนของแอสตร้าเซนเนก้าที่จะทยอยส่งมอบภายในเดือน มิ.ย.ต้องได้รับ 6 ล้านโดสตามที่กำหนด” นายอนุทิน ย้ำ